Ειδικό Δελτίο Ταυτότητας Ομογενούς (ΕΔΤΟ) από Αλβανία
Χορήγηση Ειδικού Δελτίου Ταυτότητας Ομογενούς (Ε.Δ.Τ.Ο.)
σε ομογενείς με αλβανική ιθαγένεια και στα μέλη οικογένειάς τους
Αίτηση για τη χορήγηση Ειδικού Δελτίου Ταυτότητας Ομογενούς (ΕΔΤΟ)
Ο ενδιαφερόμενος για την έκδοση δελτίου Ε.Δ.Τ.Ο., μετά την είσοδό του στην Ελλάδα υποβάλλει στην αρμόδια Υπηρεσία του τόπου διαμονής του στη Χώρα, αίτηση για χορήγησή του.
Κατάθεση από τον αιτούντα (αποκλειστικά δια ζώσης)
Ο αιτών/ούσα θα πρέπει να έχει ομογενειακή ιδιότητα ή συγγενική σχέση με τον ομογενή.
Ο ομογενής ή άλλο δικαιούμενο πρόσωπο του υποβάλλει αυτοπροσώπως στην αρμόδια Ελληνική Προξενική Αρχή της ενεστώσας ή τελευταίας κατοικίας του στην Αλβανία, αίτηση για έκδοση εθνικής θεώρησης εισόδου. Για τα ανήλικα τέκνα την αίτηση υποβάλλει ο έχων την γονική μέριμνα.
Σε βάρος του αιτούντος δελτίου Ε.Δ.Τ.Ο. δεν θα πρέπει να συντρέχουν λόγοι εθνικής ασφάλειας ή να έχει ενεργήσει σε πράξεις προς όφελος αλλοδαπού κράτους, ασυμβίβαστες προς την ιδιότητα του Έλληνα ομογενούς ή/και αντίθετες προς τα συμφέροντα της Χώρας.
Στους ομογενείς με αλβανική ιθαγένεια και στα τέκνα τους, που διαμένουν στην Ελλάδα, χορηγείται μετά από αίτησή τους Ειδικό Δελτίο Ταυτότητας Ομογενούς (Ε.Δ.Τ.Ο), αόριστης διάρκειας. Τη χορήγηση του εγγράφου, δικαιούνται και: α. Οι αλλοδαποί σύζυγοι των ομογενών, ανεξαρτήτως ιθαγένειας, καθώς και τα αλλοδαπά ανήλικα τέκνα τους από προηγούμενο γάμο, των οποίων έχουν τη γονική μέριμνα. β. Οι εν χηρεία αλλοδαποί σύζυγοι των ομογενών. Επίσης, ομογενείς που έχουν ή είχαν την αλβανική ιθαγένεια, οι οποίοι διαμένουν στην Ελλάδα πριν από το έτος 1990 και είναι κάτοχοι Δελτίων Ταυτότητας Αλλοδαπού, έστω και αν η ισχύς του έχει λήξει, καθώς και τα τέκνα αυτών, δικαιούνται, μετά από αίτησή τους, τη χορήγηση Ε.Δ.Τ.Ο.
Ειδική προξενική θεώρηση δεν απαιτείται για την αρχική έκδοση Ε.Δ.Τ.Ο. και Α.Δ.Ε.Τ. για τους ομογενείς που έλκουν την καταγωγή τους από περιοχές παραδοσιακής παρουσίας της Ελληνικής Εθνικής Μειονότητας στην Αλβανία, σύμφωνα με τον κατάλογο του άρθρου 15Α της υπ αριθ. 4000/3/10-πγ από 20-01-2015 Κ.Υ.Α., όπως διορθώθηκε με το υπ αριθ. 243 από 17-02-2015 Φ.Ε.Κ. (τεύχος Β). Ομοίως, εθνική θεώρηση εισόδου για την αρχική έκδοση Ε.Δ.Τ.Ο. και Α.Δ.Ε.Τ. δεν απαιτείται για τα ανήλικα τέκνα ομογενών - κατόχων Ε.Δ.Τ.Ο. ή Α.Δ.Ε.Τ., τα οποία γεννήθηκαν και διαμένουν στην Ελλάδα.
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση Ειδικου Δελτίου Ταυτότητας Ομογενούς (Ε.Δ.Τ.Ο.) στους ομογενείς με αλβανική ιθαγένεια και στα τέκνα τους, που διαμένουν στην Ελλάδα, κατόπιν αιτήσεως τους, αόριστης διάρκειας. Τη χορήγηση του εγγράφου, δικαιούνται και: α. Οι αλλοδαποί σύζυγοι των ομογενών, ανεξαρτήτως ιθαγένειας, καθώς και τα αλλοδαπά ανήλικα τέκνα τους από προηγούμενο γάμο, των οποίων έχουν τη γονική μέριμνα. β. Οι εν χηρεία αλλοδαποί σύζυγοι των ομογενών.
Ε.Δ.Τ.Ο. προερχόμενων από χώρες της τ.Ε.Σ.Σ.Δ., υπηκόων Αλβανίας, υπηκόων Τουρκίας
Αποδεικτικά στοιχεία της ομογενειακής ιδιότητας
Πιστοποιητικό γάμου και οικογενειακής κατάστασης αλλοδαπών αρχών
Επίσημο έγγραφο αρμόδιας αλλοδαπής αρχής ανάθεσης στον/ην σύζυγο του ομογενούς η γονική μέριμνα ανήλικου τέκνου αυτού
Ληξιαρχική πράξη θανάτου του αποβιώσαντος ομογενούς
Διαβατήριο ή άλλο ισοδύναμο ταξιδιωτικό έγγραφο αλβανικών αρχών σε ισχύ.
Τέσσερις (4) πρόσφατες φωτογραφίες διαστάσεων 2,7 Χ 2,9 εκατοστών, όμοιες με αυτές που χρησιμοποιούνται για τα Δελτία Ταυτότητας των Ελλήνων πολιτών.
Έξι (6) πρόσφατων φωτογραφιών, διαστάσεων 2,7 Χ 2,9 εκατοστών, όμοιες με αυτές που χρησιμοποιούνται για τα Δελτία Ταυτότητας των Ελλήνων πολιτών.
Πιστοποιητικό οικογενειακής κατάστασης για ανήλικο τέκνο ομογενούς.
Αφορά στους ομογενείς που έχουν ή είχαν την αλβανική ιθαγένεια, οι οποίοι διαμένουν στην Ελλάδα πριν από το έτος 1990 και είναι κάτοχοι Δελτίων Ταυτότητας Αλλοδαπού, έστω και αν η ισχύς του έχει λήξει
Πιστοποιητικό γάμου, εφόσον πρόκειται περί έγγαμης γυναίκας που έχει αλλάξει, λόγω γάμου, το επώνυμό της.
Αποδεικτικά στοιχεία της ομογενειακής ιδιότητας, ιδίως παλαιά αλβανικά δελτία ταυτότητας («LETRNJOFTIM») με ένδειξη εθνικότητας («GREKE») του αιτούντος ή των ανιόντων του, πιστοποιητικό οικογενειακής κατάστασης των ανιόντων του από τους οποίους έλκει την ομογενειακή του καταγωγή («trungu familjar»), παλαιό Δελτίο Ταυτότητας Αλλοδαπού, τυχόν αναγραφή ανιόντος του σε προξενικά Μητρώα ή παλαιό προξενικό διαβατήριο.
Πιστοποιητικό οικογενειακής κατάστασης ή κάθε άλλο επίσημο στοιχείο ή έγγραφο, που αποδεικνύει την συγγενική σχέση ανήλικου τέκνου με τον ομογενή.
Προκειμένου περί θετού ή αναγνωρισμένου τέκνου, απαιτείται προσκόμιση της σχετικής πράξης της αρμόδιας αλλοδαπής αρχής ή δικαστικής απόφασης.
Πιστοποιητικό γάμου και οικογενειακής κατάστασης αλλοδαπών αρχών πρόσφατης έκδοσης για την απόδειξη του συζυγικού ή οικογενειακού δεσμού, σε περίπτωση αλλογενούς αλλοδαπού συζύγου ομογενούς
Προκειμένου περί ανηλίκου τέκνου αλλογενούς αλλοδαπού συζύγου από προηγούμενο γάμο του, επίσημο έγγραφο αρμόδιας αλλοδαπής αρχής με το οποίο αποδεικνύεται ότι έχει ανατεθεί στον/ην σύζυγο του ομογενούς η γονική μέριμνα του τέκνου αυτού.
Ληξιαρχική πράξη θανάτου του αποβιώσαντος ομογενούς σε περίπτωση χήρου/ας ομογενούς
Για την χορήγηση του Ε.Δ.Τ.Ο. ο αιτών απαιτείται να κατέχει διαβατήριο επί του οποίου είναι επικολλημένη η εθνική θεώρηση εισόδου εφόσον έχει σχετική υποχρέωση για κατοχή προξενικής θεώρησης εισόδου.
Ο ομογενής ή άλλο δικαιούμενο πρόσωπο υποβάλλει αυτοπροσώπως στην αρμόδια Ελληνική Προξενική Αρχή της ενεστώσας ή τελευταίας κατοικίας του στην Αλβανία, αίτηση για έκδοση εθνικής θεώρησης εισόδου. Για τα ανήλικα τέκνα την αίτηση υποβάλλει ο έχων την γονική μέριμνα. Κατ’ εξαίρεση, ειδική προξενική θεώρηση δεν απαιτείται για την αρχική έκδοση Ε.Δ.Τ.Ο. για τους ομογενείς που έλκουν την καταγωγή τους από περιοχές παραδοσιακής παρουσίας της Ελληνικής Εθνικής Μειονότητας στην Αλβανία, σύμφωνα με τον κατάλογο του άρθρου 15Α. Ομοίως, εθνική θεώρηση εισόδου για την αρχική έκδοση Ε.Δ.Τ.Ο. και Α.Δ.Ε.Τ. δεν απαιτείται για τα ανήλικα τέκνα ομογενών - κατόχων Ε.Δ.Τ.Ο. ή Α.Δ.Ε.Τ., τα οποία γεννήθηκαν και διαμένουν στην Ελλάδα.
Ως υπηρεσίες υποδοχής των δικαιολογητικών και έκδοσης των ανωτέρω εγγράφων ορίζονται τα οικεία Τμήματα Αλλοδαπών, για τους διαμένοντες στην περιοχή δικαιοδοσίας των Γενικών Αστυνομικών Διευθύνσεων Αττικής και Θεσσαλονίκης και οι οικείες Υπηρεσίες (Υποδιευθύνσεις Δίωξης και Εξιχνίασης Εγκλημάτων Χώρας, Τμήματα Δίωξης και Εξιχνίασης Εγκλημάτων Χώρας) που χειρίζονται θέματα αλλοδαπών στις έδρες των Αστυνομικών Διευθύνσεων των Γενικών Αστυνομικών Διευθύνσεων Περιφέρειας για τους διαμένοντες στην περιοχή δικαιοδοσίας των εν λόγω Αστυνομικών Διευθύνσεων. Σε περίπτωση μεταβολής της διεύθυνσης διαμονής του κατόχου ΕΔΤΟ που δηλώθηκε σύμφωνα με τη διάταξη της υποπερ. αα της περ. α της παρ. 2 του άρθρου 9, αρμόδια Υπηρεσία για την ανανέωση ή ανάκληση των εγγράφων της παρ. 1 καθίσταται η κατά περίπτωση αρμόδια Υπηρεσία του τόπου διαμονής του.
Παραμονή και εργασία ομογενών από Αλβανία
Τροποποίηση διατάξεων της υπ’ αριθμ. 4000/3/10−πβ΄/14−11−2012 κοινής υπουργικής απόφασης «Παραμονή και εργασία ομογενών από Αλβανία» (Β΄ 3043).
Με το άρθρο 1 της υπό στοιχεία 4000/3/10-ρα’/19-02-2025 κοινής υπουργικής απόφασης τροποποιείται η παρ. 1 του άρθρου 2 της υπό στοιχεία 4000/3/10-πβ’/14-11-2012 κοινής υπουργικής απόφασης.
Κατά της απόφασης που απορρίπτει το αίτημα, ο ενδιαφερόμενος δικαιούται, εντός δέκα (10) ημερών από την κοινοποίησή της, να ασκήσει προσφυγή ενώπιον του κατά τόπον αρμοδίου Διευθυντή Διεύθυνσης Αστυνομίας ή Διεύθυνσης Αλλοδαπών, ο οποίος αποφασίζει σχετικά εντός 30 ημερών.
Ο υπάλληλος της αρμόδιας αστυνομικής Υπηρεσίας παραλαμβάνει την αίτηση και τα προσκομισθέντα δικαιολογητικά.
Η αρμόδια αστυνομική Υπηρεσία ελέγχει την πληρότητα των δικαιολογητικών και την πλήρωση από πλευράς του/της αιτούντα-ούσας των προϋποθέσεων χορήγησης Ε.Δ.Τ.Ο.
Στους πολίτες Αλβανίας και τα μέλη των οικογενειών τους που αιτούνται τη χορήγηση Ε.Δ.Τ.Ο., εφόσον συντρέχουν οι προϋποθέσεις και μέχρι την ολοκλήρωση της διαδικασίας εξέτασης του αιτήματός τους, χορηγείται βεβαίωση κατάθεσης δικαιολογητικών.
Ο Διευθυντής ή ο Διοικητής ή οι αναπληρωτές αυτών της αρμόδιας αστυνομικής Υπηρεσίας, εφόσον εγκρίνει την αίτηση του/της αιτούντα-ούσας, εκδίδει και υπογράφει την απόφαση χορήγησης Ε.Δ.Τ.Ο.
Η εμπρόθεσμη και νομότυπη άσκηση της προσφυγής καθώς και η προθεσμία για την άσκησή της, αναστέλλουν την εκτέλεση της απόφασης επιστροφής. Σε περίπτωση αποδοχής της προσφυγής, η υπόθεση επαναφέρεται στον κατά τόπον αρμόδιο Διοικητή της Υπηρεσίας της παρ. 3 του άρθρου 1, για τη χορήγηση του ΕΔΤΟ, ενώ σε περίπτωση απόρριψής της εκδίδεται αιτιολογημένη απόφαση που κοινοποιείται στον ενδιαφερόμενο με αποδεικτικό και διατάσσεται η εκτέλεση της απόφασης επιστροφής.
Η αρμόδια αστυνομική Υπηρεσία χορήγησης, καλεί τον/την ενδιαφέρομενο-η να προσέλθει στην Υπηρεσία και προβαίνει στην επίδοση του Ε.Δ.Τ.Ο.
Η υπηρεσία έκδοσης του Ε.Δ.Τ.Ο. ζητά από την αρμόδια Ελληνική Προξενική Αρχή την αποστολή αντιγράφων του φακέλου του ενδιαφερόμενου σ’ αυτήν, σε έντυπη ή, εφόσον αυτό είναι τεχνικά εφικτό, σε ηλεκτρονική μορφή. Μετά τη λήψη τους, αναφέρει ιεραρχικά έως τη Διεύθυνση Αλλοδαπών του Αρχηγείου Ελληνικής Αστυνομίας και υποβάλλει συμπληρωματική αναφορά καταγραφής.
Για τις Υπηρεσίες επιπέδου Τμήματος (Τμήματα Αλλοδαπών ή Τμήματα Δίωξης και Εξιχνίασης Εγκλημάτων) αποφαίνεται ο Διοικητής ή αναπληρωτής αυτού, ενώ για τις Υπηρεσίες επιπέδου Υποδιεύθυνσης (Υποδιευθύνσεις Δίωξης και Εξιχνίασης Εγκλημάτων) ο Διευθυντής ή αναπληρωτής αυτής.
Η απόρριψη του αιτήματος για χορήγηση του Ε.Δ.Τ.Ο, γίνεται με αιτιολογημένη απόφαση, η οποία κοινοποιείται με αποδεικτικό και περιλαμβάνει απόφαση επιστροφής (άρθρο 21 παρ. 1 Ν. 3907/2011, Α΄ 7), εφόσον ο ενδιαφερόμενος διαμένει στη χώρα. Κατά της ανωτέρω απόφασης, ο ενδιαφερόμενος δικαιούται, εντός δέκα (10) ημερών από την κοινοποίησή της, να ασκήσει προσφυγή ενώπιον του κατά τόπον αρμοδίου Διευθυντή Διεύθυνσης Αστυνομίας ή Διεύθυνσης Αλλοδαπών, ο οποίος αποφασίζει σχετικά εντός 30 ημερών.
Έλεγχος πληρότητας δικαιολογητικών και πλήρωσης προϋποθέσεων χορήγησης
Προετοιμασία διοικητικού φακέλου και προώθησή του στον Προϊστάμενο της Υπηρεσίας
Εξέταση προσφυγής επί απόφασης απόρριψης και έκδοση απόφασης